Държавен вестник, бр. 80, 2011 г., стр. 3

БРОЙ  80	
Д Ъ Р Ж А В Е Н  В Е С Т Н И К 	
СТР.  3  
12. превантивен контрол.
(2) Условията, редът и органите за из­
вършване на дейностите по ал. 1, т. 1 и 2 се 
определят с наредба на Министерския съвет.“
§ 4. Член 7 се отменя.
§ 5. Член 8 се изменя така:
„Чл. 8. Категоризацията по чл. 6, ал. 1, 
т. 3 е следната:
1. урбанизирани територии от особена 
важност – гр. София, гр. Пловдив, гр. Варна, 
гр. Русе и гр. Бургас;
2. урбанизирани територии от първа гру­
па – населени места и селищни образувания 
с население над 80 000 души;
3. урбанизирани територии от втора гру­
па – населени места и селищни образувания 
с население над 30 000 души;
4. урбанизирани територии от трета гру­
па – населени места и селищни образувания 
с население над 10 000 души;
5. урбанизирани територии от четвърта 
група – населени места и селищни образува­
ния с население под 10 000 души.“
§ 6. Създава се чл. 8а:
„Чл. 8а. (1) Установяването на критичните 
инфраструктури и обектите им и оценката на 
риска за тях се извършва по ред, начин и от 
компетентни органи, определени с наредба 
на Министерския съвет.
(2) Мерките за намаляване на уязвимостта 
на обектите от критичната инфраструктура на 
природни и причинени от човека опасности 
се определят с наредбата по чл. 10, ал. 2. 
(3) Мерките по ал. 2 са с приоритет при 
определяне на дейностите в плановете по 
чл. 18, ал. 3.“
§ 7. Член 9 се изменя така:
„Чл. 9. (1) Планирането на защитата при 
бедствия се извършва на общинско, областно 
и национално ниво.
(2) Плановете за защита при бедствия се 
изготвят по части за всяка от опасностите, 
специфични за съответната територия, като 
частите за земетресение, наводнение и ядрена 
и радиационна авария са задължителни.
(3) Плановете за защита при бедствия 
задължително съдържат:
1. анализ и оценка на риска от бедствия;
2. мерките за предотвратяване или нама­
ляване на риска от бедствия;
3. мерките за защита на населението;
4. разпределението на задълженията и 
отговорните органи и лица за изпълнение на 
предвидените мерки;
5. средствата и ресурсите, необходими за 
изпълнение на дейностите по т. 2, 3 и 4;
6. начина на взаимодействие между състав­
ните части на единната спасителна система;
7. реда за ранно предупреждение и оповес­
тяване на органите на изпълнителната власт, 
на съставните части на единната спасителна 
система и населението при опасност или 
възникване на бедствия;
8. информация за екипите и средствата 
на съставните части на единната спасителна 
система;
9. време за готовност за реагиране на със­
тавните части на единната спасителна система.
(4) Министърът на вътрешните работи 
разработва Националния план за защита 
при бедствия съвместно с представители на 
министерствата, ведомствата, Българския 
Червен кръст и местната власт.
(5) Националният план за защита при 
бедствия се приема от Министерския съвет.
(6) Органите на централната изпълнител­
на власт разработват планове за защита при 
бедствия за изпълнение на задълженията им, 
предвидени в Националния план за защита 
при бедствия.
(7) Плановете по ал. 6 се утвърждават със 
заповед на съответния ръководител след съ­
гласуване с министъра на вътрешните работи.
(8) Областният управител организира 
разработването на областен план за защита 
при бедствия съвместно с териториалните 
структури на централната изпълнителна власт 
и кметовете на общини.
(9) Областният план за защита при бед­
ствия се утвърждава със заповед на областния 
управител след съгласуване с министъра на 
вътрешните работи.
(10) Кметът на общината разработва общин­
ски план за защита при бедствия съвместно 
с представители на ведомства и юридически 
лица, имащи отношение по защитата при 
бедствия на територията на общината.
(11) Общинският план за защита при бед­
ствия се приема от общинския съвет.
(12) Частта „Наводнение“ от плановете за 
защита при бедствия се изготвя, като се съоб­
разява и с плановете за управление на риска 
от наводнения, разработени при условията и 
по реда на Закона за водите.
(13) Предвидените мерки в плановете за 
управление на риска от наводнения по ал. 12 
се включват в годишните планове за изпъл­
нение на Националната програма за защита 
при бедствия.
(14) При възлагане или допускане на 
подробните устройствени планове по Зако­
на за устройство на територията органите, 
изготвящи планове за защита при бедствия, 
предоставят информация за предвидимите 
бедствия, застрашаващи териториите в об­
хвата на подробните устройствени планове, 
и за необходимите превантивни мерки за за­
щитата им, включени в плановете за защита 
при бедствия.“